**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΚΟΡΙΝΘΙΑΣ**

**ΔΗΜΟΣ ΒΕΛΟΥ- ΒΟΧΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Α Π Ο Σ Π Α Σ Μ Α**

**Από το Πρακτικό της αριθ. 38/30 ΔΕΚΕΜΒΡΙΟΥ 2019 ΕΚΤΑΚΤΗΣ συνεδρίασης της**

**ΟΙΚΟΝΟΜΙΚΗΣ ΕΠΙΤΡΟΠΗΣ του Δήμου ΒΕΛΟΥ - ΒΟΧΑΣ.-**

**ΑΡΙΘΜΟΣ ΑΠΟΦΑΣΗΣ 168/2019.**

Η Οικονομική Επιτροπή του Δήμου Βέλου-Βόχας που αποτελείται από τους: α) Παπακυριάκο Αννίβα, Δήμαρχο Βέλου- Βόχας, ως Πρόεδρο, β) Τρωγάδη Βασίλειο, γ) Σιάχο Ανδρέα, δ) Μπεκιάρη Δημήτριο, ε) Δαληβίγκα Γεώργιο, στ)Μανάβη Αθανάσιο του Παναγιώτη, και ζ) Βουδούρη Νικόλαο, ως μέλη, συνήλθε σήμερα την **30η Δεκεμβρίου 2019, ημέρα Δευτέρα και ώρα 10:45** σε ΕΚΤΑΚΤΗ συνεδρίαση και ύστερα από πρόσκληση του κ. Προέδρου της με αρ. πρωτ. **12305/27.12.2019** που κοινοποιήθηκε νόμιμα και εμπρόθεσμα σε κάθε ένα από τα μέλη της σύμφωνα με τις διατάξεις του Ν.3852/2010 & του Ν. 4555/2018 και αναρτήθηκε στον πίνακα ανακοινώσεων του Δημοτικού Καταστήματος, για να συζητήσει και να πάρει απόφαση για τα θέματα της ημερήσιας διάταξης.

 Στη συνεδρίαση ήταν παρόντα τα μέλη: α]Παπακυριάκος Αννίβας- Δήμαρχος Βέλου-Βόχας -Πρόεδρος, β] Τρωγάδης Βασίλειος, γ] Σιάχος Ανδρέας, δ] Μπεκιάρης Δημήτριος, ε] Δαληβίγκας Γεώργιος, στ] Βουδούρης Νικόλαος και απών ο κ. Μανάβης Αθανάσιος και έτσι υπήρχε νόμιμη απαρτία.

 Στη συνεδρίαση παραβρέθηκε και η υπάλληλος του Δήμου Μπακώλη Παναγιώτα για την τήρηση των πρακτικών.

**Θέμα 1ο** : **Σύνταξη και εισήγηση σχεδίου προϋπολογισμού του Δήμου Βέλου- Βόχας έτους**

 **2020.**

 Ο Πρόεδρος της Ο.Ε. κήρυξε την έναρξη της **ΕΚΤΑΚΤΗΣ κατεπείγουσας συνεδρίασης,**

εισηγήθηκε την αναγκαιότητα της λήψης απόφασης που συνίσταται στο γεγονός της εύρυθμης και,

ομαλής λειτουργίας του Δήμου, λόγω λήξης του οικονομικού έτους και την άμεση ανάγκη για την

έγκριση του προϋπολογισμού του Δήμου

**Η Οικονομική Επιτροπή**

Αφού έλαβε υπόψη τις διατάξεις των **άρθρων 72,74 και 75 του Ν.3852/2010**,την ενημέρωση του Προέδρου, την αναγκαιότητα συζήτησης και λήψη απόφασης για το ανωτέρω θέμα και μετά από διαλογική συζήτηση

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει την έκτακτη κατεπείγουσα συνεδρίαση της Οικονομικής Επιτροπής.**

 Στη συνέχεια ο Πρόεδρος της Οικ. Ε. θέτει υπόψη των μελών της Ο.Ε. τα εξής :

*«Στην περίπτ. α’ της παρ.1 του άρθρου 72 του Ν.3852/2010, όπως τροποποιήθηκε με την παρ.1 του άρθρου 3 του Ν.4623/19 ορίζεται ότι μία από τις αρμοδιότητες της οικονομικής επιτροπής είναι η σύνταξη και εισήγηση του σχεδίου του προϋπολογισμού του δήμου και σύμφωνα με το άρθρο 77 του ν. 4172/2013, όπως αντικαταστάθηκε με το άρθρο 189 του Ν.4555/18 και ιδίως στην παράγραφο 6, η οικονομική επιτροπή έως την 20η Σεπτεμβρίου, εξετάζει το προσχέδιο που της παραδίδει η εκτελεστική επιτροπή.*

*Στην παρ.3 του άρθρου 76 του Ν.3852/2010, όπως αντικαταστάθηκε με το άρθρο 78 του N. 4555/18, ορίζεται ότι η δημοτική επιτροπή διαβούλευσης συνεδριάζει δημόσια, μετά από πρόσκληση του προέδρου της, υποχρεωτικά μια φορά το χρόνο, πριν από τη σύνταξη των προσχεδίων του προϋπολογισμού.*

 *Η Δημοτική Επιτροπή Διαβούλευσης εξέφρασε προτάσεις και διατύπωσε γνώμες στην από 28/12/2019 συνεδρίασή της σχετικά με το προσχέδιο του προϋπολογισμού, κατά τις διατάξεις της παρ.3 του άρθρου 76 του Ν.3852/2010, τις οποίες έχει συγκεντρώσει και αξιολογήσει η Εκτελεστική Επιτροπή.*

 *Επιπρόσθετα σύμφωνα με την περιπτ. δ’ του άρθρου 63 του Ν.3852/2010 η Εκτελεστική Επιτροπή:*

*δ) Συγκεντρώνει και αξιολογεί τις προτάσεις των υπηρεσιών του δήμου στο πλαίσιο της προετοιμασίας για την κατάρτιση του προϋπολογισμού και εισηγείται το προσχέδιο του προϋπολογισμού προς την οικονομική επιτροπή.*

 Λαμβάνοντας υπόψη τα παραπάνω η Εκτελεστική Επιτροπή έλαβε την υπ’ αριθ. 6/2019 απόφαση για το προσχέδιο του προϋπολογισμού το οποίο και εισηγείται στην Οικονομική Επιτροπή.

 Λαμβάνοντας υπόψη όλα τα παραπάνω πρέπει να προβούμε στη σύνταξη του σχεδίου προϋπολογισμού του Δήμου Βέλου- Βόχας για το έτος 2020 και στη συνέχεια να το υποβάλλουμε στο Δημοτικό Συμβούλιο προς συζήτηση και ψήφιση.

Η Οικονομική επιτροπή αφού άκουσε τον Πρόεδρο και έλαβε υπόψη της

- την περίπτ. α’ της παρ.1 του άρθρου 72 του Ν.3852/2010 όπως τροποποιήθηκε με την παρ.1 του άρθρου 3 του Ν.4623/19

- Το άρθρο 77 του ν. 4172/2013, όπως αντικαταστάθηκε με το άρθρο 189 του Ν.4555/18 και τροποποιήθηκε με το άρθρο 12 του Ν.4623/19

- την παρ.2 του άρθρου 210 του Ν.4555/18

- το άρθρο 266 του Ν.3852/2010 όπως ισχύει

- την παρ.3 του άρθρου 76 όπως αντικαταστάθηκε με το άρθρο 78 του N. 4555/18 και την περιπτ. δ’ του άρθρου 63 του Ν.3852/2010

- τις παρ.1-3 του άρθρου 86 του Ν.3852/2010,

- την υπ’ αριθ. 74452/29.12.2010 (ΦΕΚ 2044/30.12.2010 τεύχος Β’) απόφαση του ΥΠ.ΕΣ.Α&Η.Δ. περί του καθορισμού των ποσοστών κατανομής των πόρων στις Δημοτικές Ενότητες

- την Αποφ. ΥΠΕΣΑΗΔ 18183/02.04.2007 (ΦΕΚ 534/13.04.2007 τεύχος Β’) όπως τροποποιήθηκε και ισχύει

- την υπ’ αριθ. 62038/05.09.2019 (ΦΕΚ 3440/11.09.2019 τεύχος B’) απόφαση του ΥΠ.ΕΣ. για τη σύσταση πάγιας προκαταβολής στις κοινότητες.

- Την υπ’ αριθ. 6/2019 απόφαση της Εκτελεστικής Επιτροπής με την οποία εισηγήθηκε το προσχέδιο του προϋπολογισμού στην Οικονομική Επιτροπή

- Την υπ’ αριθ. 5/2019 απόφαση της Εκτελεστικής Επιτροπής με την οποία εισηγήθηκε το προσχέδιο του τεχνικού προγράμματος του δήμου

- την ΚΥΑ οικ. 55905/29.07.2019 (ΦΕΚ 3054/29.07.2019 τεύχος Β’)  με την οποία παρέχονται οδηγίες για τη σύνταξη του προϋπολογισμού

**ΑΠΟΦΑΣΙΖΕΙ ΟΜΟΦΩΝΑ**

**(Ο κ. Βουδούρης Ν. ψήφισε λευκό)**

**Α.** Την σύνταξη και εισήγηση, με πλήρη αιτιολόγηση κάθε εγγραφής, στο Δημοτικό Συμβούλιο, του σχεδίου προϋπολογισμού του Δήμου Βέλου - Βόχας για το έτος 2020, όπως εμφανίζεται στο συνημμένο σχέδιο το οποίο αποτελεί αναπόσπαστο μέρος της παρούσας απόφασης και σύμφωνα με την παρακάτω συνοπτική οικονομική κατάσταση προϋπολογισμού εσόδων- εξόδων Δήμου για το **έτος 2020.**

για τη σχετική ψήφιση του.

|  |
| --- |
| **ΣΥΝΟΠΤΙΚΗ ΟΙΚΟΝΟΜΙΚΗ ΚΑΤΑΣΤΑΣΗ ΠΡΟΫΠΟΛΟΓΙΣΜΟΥ**  **ΕΣΟΔΩΝ - ΕΞΟΔΩΝ ΔΗΜΟΥ ΒΕΛΟΥ - ΒΟΧΑΣ για το έτος 2020** |
| **Κ.Α.** | **Έσοδα και Εισπράξεις**  | **Προϋπολογισμός σε €** |
| 0 | Τακτικά Έσοδα  | 5.039.975,60  |
| 1 (εκτός 13) | Έκτακτα έσοδα (πλην επιχορηγήσεις για επενδύσεις)  | 210.772,00  |
| 2 | Έσοδα παρελθόντων ετών  | 307.165,55  |
| 31 | Εισπράξεις από δάνεια  | 0,00  |
| 32 | Εισπρακτέα υπόλοιπα από βεβαιωθέντα έσοδα κατά παρελθόντα έτη  | 4.848.620,75  |
| 4 | Εισπράξεις υπέρ δημοσίου, ασφαλιστικών φορέων και τρίτων  | 2.943.240,00  |
| 5 | Χρηματικό υπόλοιπο προηγούμενου έτους | 2.403.139,49  |
| 13 | Επιχορηγήσεις για επενδύσεις | 7.474.854,96  |
|  | **Συνολο Πόρων :**  | **23.227.768,35 €** |
|  |  |  |
| **Κ.Α.** | **Έξοδα και Πληρωμές** | **Προϋπολογισμός σε €** |
| 60 | Αμοιβές και έξοδα προσωπικού  | 2.218.967,45  |
| 61, 62 | Αμοιβές και παροχές τρίτων  | 2.804.118,31  |
| 63, 64 | Φόροι, Τέλη, Λοιπά γενικά έξοδα  | 215.896,00  |
| 651 | Τοκοχρεωλύσια δανείων  | 20.000,00  |
| 66 | Προμήθειες - Αναλώσεις υλικών  | 483.931,20  |
| 67, 68 | Μεταβιβάσεις σε τρίτους, Λοιπά έξοδα  | 909.607,46  |
| 81, 83 | Πληρωμές για υποχρεώσεις Π.Ο.Ε. | 512.149,04  |
| 82, 85 | Λοιπές αποδόσεις και προβλέψεις  | 7.026.888,85  |
|  |  |  |
|  | **Επενδύσεις**  |  |
| 71 | Αγορές  | 1.268.228,14  |
| 73 | Έργα  | 7.221.887,60  |
| 74 | Μελέτες  | 58.965,50  |
| 75 | Συμμετοχή σε επιχειρήσεις  | 2.500,00  |
| 652 | Τοκοχρεωλύσια δανείων επινδύσεων  | 474.000,00  |
| 9111 | Αποθεματικό  | 10.628,80  |
|  | **Συνολο Εξόδων και Πληρωμών :** | **23.227.768,35**  |

**Β.** Η παρούσα απόφαση θα υποβληθεί για τον απαιτούμενο έλεγχο νομιμότητας.

 Η απόφαση αυτή έλαβε **α/α : 168/2019**

 Αφού συντάχθηκε η παρούσα, υπογράφεται όπως ακολουθεί:

 **Ο ΠΡΟΕΔΡΟΣ ΤΗΣ ΟΙΚ. Ε. ΤΑ ΜΕΛΗ ΤΗΣ ΟΙΚ. Ε.**

 **1.- Τρωγάδης Βασίλειος**

 **2.- Σιάχος Ανδρέας**

 **3.- Μπεκιάρης Δημήτριος**

 **ΑΝΝΙΒΑΣ ΠΑΠΑΚΥΡΙΑΚΟΣ 4.- Δαληβίγκας Γεώργιος**

 **5.- Βουδούρης Νικόλαος**

**Ακριβές απόσπασμα**

**Ζευγολατιό.-**

**O ΠΡΟΕΔΡΟΣ ΤΗΣ ΟΙΚ.Ε**

**ΑΝΝΙΒΑΣ ΠΑΠΑΚΥΡΙΑΚΟΣ**